Supertaal - RDF-voer
type: channel
description: Kom praat saam!
items: Re: Komete -

Re: Komete -
type: item
description: Oom Hans, Bestaan Veneta Shell nog? Die (gewese?) eienaar het my darem eenkeer uit 'n lelike penarie gered toe ons altwee ons Landrover se noodwiele op die woestynpad tussen Windhoek en Walvisbaai verloor het daar digby Vogelstruisfederberg (of so iets). Die klippe het daardie bande soos 'n mes oopgekloof. Dit was nogal SAG's ook, veronderstel om taai te wees... Aai, dit laat my sommer opnuut verlang na daardie wye, uitgestrekte vlaktes wat so plat soos 'n tafelblad is met sulke snaakse, skerp bergrue wat deur die blad steek, geen teken van voetheuwels nie, en so in die verte die ligrooi skynsel van die eerste Namibduine. Ek praat nou van die area tussen Sesriem en Naukluft op Windhoek se kant toe. In elk geval die ou van Veneta Shell het my vertel hulle gaan gereeld in Kaokoland en Damaraland in. Hy't net aan Landrovers geglo. Gesê die ander 4x4's is net gemaak dat hy geld kan maak wanneer hy hulle moet regmaak. Ek het nou onlangs 'n rumoer (rumour!) gehoor dat hy bankrot verklaar is. Groete, Dries Venter Hans wrote in article ... > Vriendelik - vanuit 'n snikhete Walvisbaai met 'n lekker oostewind in die > Namib. > > Omie
creator: Dries Venter
date: 1999-08-15T00:00:00-00:00